પાઠ 24
ઈસુને જોવા ઝાડ પર
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 7: ઈસુ પ્રભુ અને તારનાર

આખા ભાગનું પુનરાવર્તન કરો.



પાઠની રજૂઆત
શરૂઆત
આપણે ઘણીવાર વિચારીએ છીએ કે ધનવાન લોકો હંમેશાં સુખી હોય છે કારણ કે તેમને કોઈ ચિંતા હોતી નથી. દુઃખની વાત છે કે આ સાચું નથી. ઘણીવાર તેઓ લોકપ્રિય હોતા નથી. કેટલાક લોકો ધનવાનોને તેમના પૈસા માટે ચાહે છે, તેમના માટે નહિ, અથવા તેમની ખૂબ ઈર્ષ્યા કરે છે. ઈસુ એક અસુખી ધનવાન માણસને મળ્યા અને તેનું જીવન બદલી નાખ્યું.
પાઠના મુખ્ય મુદ્દાઓ
	1.ઝાક્કાય ધનવાન માણસ હતો, પણ મોટા ભાગના લોકો તેને ધિક્કારતા. તે કર ઉઘરાવનાર હતો જે બીજા લોકોને ગરીબ બનાવીને ધનવાન થયો હતો (લૂક 19:1-2). વર્ગને સમજાવો કે તે દિવસોમાં કર ઉઘરાવનારાઓને સરકાર તરફથી પગાર મળતો ન હતો. તેઓ લોકો પાસેથી ગમે તેટલા પૈસા ઉઘરાવી શકતા, જો તેઓ સરકારને ચોક્કસ રકમ ચૂકવી દેતા. તેમણે જે ઉઘરાવ્યું અને જે ચૂકવ્યું તેનો તફાવત તેમનો “પગાર” હતો. કેટલાક કર ઉઘરાવનારાઓ લોકો પાસે એટલો કર ભરાવતા કે તેમની પાસે જે બચતું તેના પર તેઓ જીવી શકતા નહિ.
	2.ઝાક્કાય ઈસુને જોવા ખૂબ ઇચ્છતો હતો. કમનસીબે તે ઠીંગણો હતો અને ત્યાં મોટી ભીડ હતી. તેથી તે એક ઝાડ પર ચઢી ગયો. ચિત્ર 24 બતાવો. જ્યારે ઈસુએ તેને નામ લઈને બોલાવ્યો ત્યારે આશ્ચર્યથી તે ઝાડ પરથી લગભગ પડી ગયો હશે (19:3-5)!
	3.લોકો આશ્ચર્યચકિત અને ગુસ્સે થયા. ઝાક્કાય ચોર હતો અને ઈસુ ખરેખર મિત્રોની જેમ તેની મુલાકાતે જવાના હતા! જોકે, ઝાક્કાય આનંદથી ભરાઈ ગયો (19:6-7).
	4.ઈસુને મળવાથી ઝાક્કાય બદલાઈ ગયો (19:8). ઈસુએ સૌને કહ્યું કે તે આ જગતમાં ઝાક્કાય જેવા લોકોને મળવા આવ્યા છે, જેમને સમજાયું કે તેઓ ખોટા હતા અને જેઓ બદલાવા માંગતા હતા (19:9-10).
વાર્તા પ્રત્યે આપણો પ્રતિભાવ
આ પુસ્તકની પહેલી વાર્તા ઈસુ બાળક તરીકે પૃથ્વી પર આવ્યા, જેથી મોટા થઈ આપણી વચ્ચે રહે, તે વિશે હતી. ઈસુ ઈશ્વરથી ખોવાયેલા સૌને શોધવા અને બચાવવા આવ્યા. તે આપણા તારનાર તરીકે આવ્યા. વર્ગને યોહાન 3:16 વાંચી સંભળાવો.
તમે ઈસુને કેવી રીતે મળ્યા અને તમારું જીવન કેવી રીતે બદલાયું તેની તમારા તરફથી ટૂંકી અંગત સાક્ષી આ પાઠમાળાનો યોગ્ય અંત હશે.
યાદ કરવાની કલમોનું ફરીથી પુનરાવર્તન કરો
આખા વર્ગને સાથે મળીને ભાગ બોલવા દો: યોહાન 1:1-14.

